ประจำเดือนมาปกติ4-5 วัน แต่รอบนี้มา2 วันและวันที่ 3 ก็มาแบบกระปริบกระปอยเป็นสีน้ำตาลอ่อน ตอนกลางคืนก็เอากระดาษซับก็เป็นน้ำตาลอ่อนๆ ตอนเป็นประจำเดือนวันแรกมีอาการปวดเกร็งท้องน้อยด้านขวา ไม่ทราบว่าเป็นอะไรคะ
สวัสดีค่ะ ถ้าประจำเดือนมาน้อยกว่าปกติ แต่มาตรงรอบเดือนพอดี ไม่มีอาการร่วมอื่นๆเช่นปวดท้องประจำเดือนมากผิดปกติร่วมด้วย ก็น่าจะไม่มีอันตรายอะไรค่ะ ให้สังเกตอาการว่าหลังจากประจำเดือนหมดแล้ว มีอาการผิดปกติอื่นๆเช่น ในระหว่างรอบเดือนก็มีเลือดออกทางช่องคลอดอีก มีอาการปวดท้องน้อยมาก มีตกขาวที่มีสีหรือกลิ่นผิดปกติ ถ้ามีอาการดังนี้ควรรีบไปพบสูตินรีแพทย์แต่ถ้าเลือดที่มาในครั้งนี้ไม่ตรงกับรอบประจำเดือน ก็จัดว่าเป็นเลือดออกผิดปกติทางช่องคลอดที่ควรหาสาเหตุ ซึ่งสาเหตุเกิดได้จากหลายอย่างเช่น-ตั้งครรภ์แล้วมีภาวะแทรกซ้อนจากการตั้งครรภ์เช่นแท้ง หรือท้องนอกมดลูก-มีฮอร์โมนแปรปรวนเช่นในวัยรุ่นที่เพิ่งเริ่มมีประจำเดือน หรือวัยทองที่ใกล้หมดประจำเดือน-การติดเชื้อที่ปากมดลูกหรือเยื่อบุโพรงมดลูก-มะเร็งในอวัยวะสืบพันธุ์สตรีเพราะฉะนั้นถ้าเลือดที่ออกมานี้ไม่ตรงรอบเดือน ควรรีบไปพบสูตินรีแพทย์เพื่อหาสาเหตุค่ะการดูแลตัวเองเบื้องต้น ไม่ซื้อฮอร์โมนอะไรมากินเอง หลีกเลี่ยงการมีเพศสัมพันธ์ไปก่อน ไม่สวนล้างช่องคลอด และควรตรวจคัดกรองมะเร็งปากมดลูกทุกปีค่ะ